બીજી ઇનિંગમાં પણ ઇંગ્લેન્ડે ભારત સામે 320 બનાવ્યા અને ભારત સામે 408 રનનો લક્ષ્યાંક મુક્યો. જો કે, બીજી ઇનિંગ ભારત માટે સારી સાબિત ના થઇ અને માત્ર 127 રનમાં ભારતની પાચ વિકેટ પડી ગઇ હતી. બસ એ જ સમયે મેદાન પર એક એવો તરૂણ ક્રિકેટર ઉતર્યો કે, જેને જોઇને વિરોધી ટીમ ઇંગ્લેન્ડે ક્યારેય વિચાર્યું નહીં હોય કે આ ટેણિયો વિજયને હાથમાંથી લઇને જતો રહેશે. 17 વર્ષ ત્રણ મહિના અને 21 દિવસની ઉમર અને ઓછી ઉંચાઇ સાથે સચિન તેંડુલકર મેદાન પર ઉતર્યો અને પોતાની અંદર રહેલી ક્રિકેટ કૌશલ્યતાનો પરચો આપતો હોય તેમ 119 રનની ઇનિંગ રમી. કહેવાય છે કે આ ઇનિંગ સચિન માટે તેની કારકિર્દીના ઘડતર સમાન સાબીત થઇ હતી.